บูมเมอแรง (ประเทศไทย)

บูมเมอแรง ประเทศไทย () หรือมักเรียกกันอย่างสั้น ๆ ว่า ช่องบูม เป็นสถานีโทรทัศน์การ์ตูนของประเทศไทย โดยจะออกอากาศในภาษาไทย ผลิตโดย บริษัท เอ็ม เทิร์นเนอร์ จำกัด (ในเครือวอร์เนอร์บราเธอส์ดิสคัฟเวอรี) นำเสนอการ์ตูนที่เคยออกอากาศทางการ์ตูนเน็ตเวิร์คมาแล้ว มีรูปแบบมาจากบูมเมอแรงในสหรัฐอเมริกา ออกอากาศผ่านดาวเทียมไทยคม 6 ผ่านกล่องรับสัญญาณที่มีระบบถอดรหัสสัญญาณ และเริ่มออกอากาศเมื่อวันที่ 14 สิงหาคม พ.ศ. 2556

 ประวัติ 
มีการประกาศเปิดตัวช่องในเดือนกรกฎาคม ค.ศ. 2013 ดำเนินงานโดยบริษัท เอ็ม เทิร์นเนอร์ จำกัด ซึ่งเป็นการร่วมทุนระหว่าง เทิร์นเนอร์ บรอดแคสติ้ง ซิสเต็ม เอเชียแปซิฟิก และบริษัท เมเจอร์ กันตนา บรอดแคสติ้ง จำกัด (เอ็มเคบี ถือหุ้นร้อยละ 51 และเทิร์นเนอร์ ถือหุ้นร้อยละ 49) โดยมีกำหนดเริ่มออกอากาศในวันที่ 14 สิงหาคม ค.ศ. 2013 ทั้งนี้คาดการณ์ว่าช่องจะดึงดูดผู้ชมในช่วงเปิดตัวได้กว่า 11 ล้านครัวเรือน

การเคลื่อนไหวดังกล่าวเกิดขึ้นหลังจากการเปิดตัวสวนสนุกการ์ตูนเน็ตเวิร์ค อเมโซน ซึ่งในขณะนั้นอยู่ระหว่างการก่อสร้าง โดยมีการคาดการณ์ว่าจะสร้างรายได้ 40 ล้านบาทในปีแรกของการดำเนินงาน จนถึงเดือนมกราคม ค.ศ. 2015 เมื่อมีการเปิดตัวช่องทูนามิ (Toonami) ภาคภาษาไทย ช่องบูมเมอแรงก็ได้กลายเป็นหนึ่งในห้าช่องดาวเทียมที่มีผู้ชมมากที่สุดและบรรลุจุดคุ้มทุน

ในปี ค.ศ. 2020 ช่องบูมเมอแรงยังคงรักษาตำแหน่งช่องเด็กที่มีผู้ชมมากที่สุดในประเทศไทยติดต่อกันเป็นปีที่ 8

ไม่มีข้อมูลแน่ชัดว่า เอ็ม เทิร์นเนอร์ ส่งมอบสิทธิ์การดำเนินงานให้แก่เอ็มวีทีวี (MVTV) เมื่อใด จนในช่วงต้นเดือนสิงหาคม ค.ศ. 2023 ทางเอ็มวีทีวีได้ประกาศว่าจะยุติการออกอากาศของช่องตั้งแต่วันที่ 1 กันยายน ค.ศ. 2023 อย่างไรก็ตาม เมื่อใกล้ถึงกำหนดการในวันที่ 31 สิงหาคม เอ็มวีทีวี และวอร์เนอร์ บราเธอส์ ดิสคัฟเวอรี (Warner Bros. Discovery) ได้ประกาศข้อตกลงลิขสิทธิ์ฉบับใหม่ ส่งผลให้มีการออกอากาศรายการตามปกติและมีการเพิ่มช่วงรายการคาร์ตูนนิโต (Cartoonito) เข้ามาด้วย

ในวันที่ 20 กุมภาพันธ์ ค.ศ. 2024 เอ็มซีเอ็น โกลบอล (MCN Global) ได้ลงนามข้อตกลงร่วมกับ ดรีม เอกซ์เพรส (DEX) เพื่อจัดหารายการการ์ตูนเอเชียและรายการไลฟ์แอ็กชัน โดยเน้นจากประเทศญี่ปุ่นเป็นหลัก พร้อมประกาศแผนการลงทุนร่วมกันมูลค่า 100 ล้านบาทเพื่อเสริมความแข็งแกร่งให้แก่ผังรายการของช่อง

 รูปแบบการออกอากาศ 
รูปแบบการออกอากาศมีลักษณะเหมือนกับช่อง บูมเมอแรง เอเชียตะวันออกเฉียงใต้ คือ เวลาการออกอากาศรายการละ 30 นาทีและบางส่วนเป็น 1 ชั่วโมง มีโฆษณาระหว่างรายการ 2–3 ครั้ง มีการ์ตูนทั้งเป็นตอนสั้นจบในตอนเดียวและตอนยาวจบทั้งเรื่อง บางช่วงจะมีการ์ตูนสั้นแทรกระหว่างช่วงเปลี่ยนรายการ นำตอนสั้นจากการ์ตูนมาออกอากาศ ไม่เกินตอนละ 5 นาที มีโฆษณาสินค้าและตัวอย่างรายการในระหว่างรายการและช่วงเปลี่ยนรายการ แสดงภาพไอเดนท์ของสถานี () ระหว่างโฆษณา ก่อนเข้ารายการ หลังจบรายการ และแจ้งรายการปัจจุบันและรายการถัดไป ในปี พ.ศ. 2568 การ์ตูนคลับแชนเนล ได้ยุติการออกอากาศผ่านอินเตอร์เน็ตทีวี และมีการ์ตูนบางส่วนได้มาใหม่ เหตุดังกล่าว ทำให้ช่องบูมเมอแรงมีรายการที่ออกอากาศเพียง 15 นาทีเท่านั้น

การ์ตูนที่ออกอากาศในช่อง บูมเมอแรงประเทศไทย เป็นการ์ตูนเก่าที่เคยออกอากาศในช่องการ์ตูนเน็ตเวิร์คและส่วนใหญ่ไม่มีในผังออกอากาศช่องการ์ตูนเน็ตเวิร์คแล้ว แต่ยังมีบางเรื่องที่ยังมีการออกอากาศในช่องการ์ตูนเน็ตเวิร์คอยู่

 ตราสัญลักษณ์ 

 ดูเพิ่ม 
 บูมเมอแรง (สถานีโทรทัศน์)
 บูมเมอแรง เอเชียตะวันออกเฉียงใต้
 การ์ตูนเน็ตเวิร์ค
 การ์ตูนเน็ตเวิร์คเอเชียตะวันออกเฉียงใต้
 การ์ตูนเน็ตเวิร์ค ประเทศไทย
 ทูนามิ
 ทูนามิเอเชียตะวันออกเฉียงใต้
 ทูนามิ (ประเทศไทย)

 อ้างอิง 

 แหล่งข้อมูลอื่น 


 เว็บไซต์ การ์ตูนเน็ตเวิร์คเอเชียตะวันออกเฉียงใต้

ไทย
หมวดหมู่:สถานีโทรทัศน์เครือข่ายสำหรับเด็กในประเทศไทย